Id-Direttiva tal-Kummissjoni ta’ l-1 ta’ Awwissu 1989 li tadatta għall-progress tekniku d-Direttiva tal-Kunsill 76/761/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu mal-headlampstal-vetturi bil-mutur li jiffunzjonaw bħalaheadlampsb’raġġ ewlieni u/jew raġġdippedu għall-bozoz bil-filamentelettriċi inkandexxenti għal dawn il-headlamps



Official Journal L 265 , 12/09/1989 P. 0015 - 0023

Finnish special edition: Chapter 13 Volume 19 P. 0077

Swedish special edition: Chapter 13 Volume 19 P. 0077

CS.ES Chapter 13 Volume 010 P. 40 - 48

ET.ES Chapter 13 Volume 010 P. 40 - 48

HU.ES Chapter 13 Volume 010 P. 40 - 48

LT.ES Chapter 13 Volume 010 P. 40 - 48

LV.ES Chapter 13 Volume 010 P. 40 - 48

MT.ES Chapter 13 Volume 010 P. 40 - 48

PL.ES Chapter 13 Volume 010 P. 40 - 48

SK.ES Chapter 13 Volume 010 P. 40 - 48

SL.ES Chapter 13 Volume 010 P. 40 - 48



Id-Direttiva tal-Kummissjoni ta’ l-1 ta’ Awwissu 1989 li tadatta għall-progress tekniku d-Direttiva tal-Kunsill 76/761/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu mal-headlampstal-vetturi bil-mutur li jiffunzjonaw bħalaheadlampsb’raġġ ewlieni u/jew raġġdippedu għall-bozoz bil-filamentelettriċi inkandexxenti għal dawn il-headlamps (89/517/KEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1], kif l-aħħar emendata bid-Direttiva 87/403/KEE [2], u b’mod partikolari l-Artikolu 11 tagħha, Wara li kkunsidrat id-Direttiva tal-Kunsill 76/761/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri li għandhom x’jaqsmu mal-headlamps tal-vetturi bil-mutur li jiffunzjonaw bħala headlamps b’raġġ ewlieni u/jew raġġ dipped u għall-bozoz bil-filament elettriċi inkandexxenti għal dawn il-headlamps [3], kif l-aħħar emendata bid-Direttiva 87/354/KEE [4], u b’mod partikolari l-Artikolu 10 tagħha. Billi, fid-dawl ta’ l-esperjenza u meta jiġi kkunsidrat l-istat l-aktar avvanzat preżenti tat-teknika, ċerti ħtiġiet issa jistgħu jiġu supplimentati u aġġornati mal-kondizzjonijiet veri tat-traffiku, biex b’hekk itejjbu s-sigurtà ta’ l-okkupanti tal-vetturi u utenti oħrajn tat-triq; Billi l-miżuri previsti f’din id-Direttiva huma konformi ma’ l-opinjoni tal-Kumitat għall-Adattazzjoni għall-Progress Tekniku ta’ Direttivi dwar it-Tneħħija ta’ Ostakli Tekniċi għall-Kummerċ fis-Settur tal-Vetturi bil-Mutur. ADOTTAT DIN ID-DIRETTIVA: Artikolu 1 Il-lista ta’ l-Annessi u l-Annessi I, II, V u VI tad-Direttiva 76/761/KEE għandhom jiġu emendati skond l-Anness ta’ din id-Direttiva. Għandu jiżdied l-Anness ġdid VII, li wkoll jinsab fl-Anness ta’ din id-Direttiva. Artikolu 2 1. B’effett mill-1 ta’ Jannar 1990, l-ebda Stat Membru ma jista’: (a) - jirrifjuta, fir-rigward ta’ xi tip ta’ vettura, li jagħti approvazzjoni tat-tip tal-KEE, li joħroġ id-dokument imsemmi fit-tielet inċiż ta’ l-Artikolu 10(1) tad-Direttiva 70/156/KEE, jew li jagħti approvazzjoni tat-tip nazzjonali, jew - jipprojbixxi d-dħul fis-servizz ta’ vetturi, għal raġunijiet li għandhom x’jaqsmu mal-headlamps li jiffunzjonaw bħala headlamps b’raġġ ewlieni u/jew b’ raġġ dipped u ma’ bozoz bil-filament elettriċi inkandexxenti għal fanali bħal dawn, minn hawn ‘il quddiem imsejjħa "headlamps" u "bozoz" rispettivament, jekk dawn ta’ l-aħħar ikunu konformi mad-dispożizzjonijiet ta’ din id-Direttiva. (b) - jirrifjuta li jagħti approvazzjoni tat-tip tal-KEE ta’ komponent jew approvazzjoni tat- tip ta’ komponent nazzjonali fir-rigward tal- headlamps u l- bozoz msemmija jekk dawn ikunu konformi mad-dispożizzjonijiet ta’ din id-Direttiva, jew - jipprojibixxi t-tqegħid fis-suq ta’ headlampsu bozoz jekk dawn ta’ l-aħħar ikollhom il-marka ta’ l-approvazzjoni tat-tip tal-KEE ta’ komponent skond id-dispożizzjonijiet ta’ din id-Direttiva. 2. B’effett mill-1 ta’ Lulju 1990, l-Istati Membri: (a) - m’għandhomx joħorġu d-dokument imsemmi fit-tielet inċiż ta’ l-Artikolu 10(1) tad-Direttiva 70/156/KEE fir-rigward ta’ tip ta’ vettura li l-headlampsquddiem u l-bozoztagħha ma jkunux konformi mad-dispożizzjonijiet ta’ din id-Direttiva. - jistgħu jirrifjutaw li jagħtu approvazzjoni tat-tip nazzjonali fir-rigward ta’ vettura li l-headlampsu l-bozoz msemmija tagħha ma jkunux konformi mad-dispożizzjonijiet ta’ din id-Direttiva; (b) - m’għandhomx jagħtu approvazzjoni tat-tip tal-KEE ta’ komponent fir-rigward ta’ headlampsu bozoz jekk dawn ta’ l-aħħar ma jkunux konformi mad-dispożizzjonijiet ta’ din id-Direttiva. - jistgħu jirrifjutaw li jagħtu approvazzjoni tat-tip nazzjonali ta’ komponent fir-rigward ta’ headlampsu l-bozozmsemmija jekk ma jkunux konformi mad-dispożizzjonijiet ta’ din id-Direttiva. 3. B’effett mill-1 ta’ April 1994, l-Istati Membri jistgħu jipprojibixxu d-dħul fis-servizz ta’ vetturi li l-headlampsu l-bozoztagħhom ma jkunux konformi mad-dispożizzjonijiet ta’ din id-Direttiva, u t-tqegħid fis-suq ta’ headlampsu bozoz li ma jkollhomx il-marka ta’ l-approvazzjoni tat-tip skond id-dispożizzjonijiet ta’ din id-Direttiva. 4. B’deroga mid-dispożizzjonijiet ta’ 2 (b) hawn fuq, l-Istati Membri għandhom jibqgħu jirrikonoxxu l-approvazzjoni tat-tip tal-KEE ta’ komponent mogħtija għal tip ta’ headlampu tip ta’ bozza skond id-dispożizzjonijiet tad-Direttiva 76/761//KEE li huma maħsuba sabiex jiġu mmuntati fuq vetturi diġà fis-servizz. Artikolu 3 L-Istati Membri għandhom idaħħlu fis-seħħ id-dispożizzjonijiet neċessarji sabiex jikkonformaw ma’ din id-Direttiva sa mhux iktar tard mill-31 ta’ Diċembru 1989. Huma għandhom jinfurmaw lill-Kummissjoni b’dan minnufih. Id-dispożizzjonijiet adottati skond l-ewwel sub-paragrafu għandhom jagħmlu referenza espressa għal din id-Direttiva. Artikolu 4 Din id-Direttiva hija indirizzata lill-Istati Membri. Magħmula fi Brussel, fl-1 ta’ Awwissu 1989. Għall-Kummissjoni Martin bangemann Il-Viċi-President [1] ĠU L 42, tat-23.2.1970, p. 1. [2] ĠU L 220, tat-8.8.1987, p. 44. [3] ĠU L 262, tas-27.9.1976, p. 96. [4] ĠU L 192, tal-11.7.1987, p. 43. -------------------------------------------------- L-ANNESS L-Anness ġdid VII segwenti jiżdied mal-Lista ta’ l-Annessi, wara l-Anness VI: "L-Anness VII - Testijiet għall-istabbilità tal-prestazzjoni fotometrika tal-headlamps waqt li jiffunzjonaw". L-Anness I huwa emendat kif ġej: "1. DEFINIZZJONIJIET 1.1 Id-definizzjonijiet stipulati fid-Direttiva 76/756/KEE tal-: - headlamp b’raġġ ewlieni, - headlamp b’raġġ dipped, - bozza, - sors ta’ dawl fejn għandhom x’jaqsmu l-bozoz bil-filament, - fanali indipendenti, - fanali raggruppati, - fanali kkombinati, - fanali reċiprokament inkorporati, - wiċċ illuminanti ta’ mezz li jagħti d-dawl, - wiċċ evidenti, - wiċċ li jagħti d-dawl, - ass ta’ referenza, - ċentru ta’ referenza, għandhom japplikaw għal din id-Direttiva. 1.2 Tip ta’ fanal "Tip ta’ fanal" tfisser fanali li mhumiex differenti f’dawk l-aspetti essenzali bħal, per eżempju: 1.2.1 l-ismijiet kummerċjali jew trade marks; 1.2.2 il-karatteristiċi tas-sistema ottika; 1.2.3 l-inklużjoni ta’ komponenti addizzjonali li kapaċi jbiddlu l-effetti ottiċi permezz ta’ riflessjoni, rifrazzjoni jew assorbiment; 1.2.4 l-adattabilità għat-traffiku fuq in-naħa tal-lemin jew fuq in-naħa tax-xellug jew għaż-żewġ sistemi tat-traffiku; 1.2.5. l-abilità li jitfgħu raġġ dipped jew ‘raġġ ewlieni jew it-tnejn." Fil-punt 5.4. jitħassar l-aħħar paragrafu. Wara l-punt 5.4. jiżdied il-punt ġdid 5.5 segwenti: "5.5 Sabiex jiġi assigurat li l-prestazzjoni fotometrika tal-fanali ma tinbidilx b’mod konsiderevoli waqt l-użu, għandhom jitwettqu aktar testijiet skond id-dispożizzjonijiet ta’ l-Anness VII; il-konformità mal-ħtiġiet ta’ 5.2 sa 5.4 għandha tiġi verifikata viżwalment u, fejn neċessarju, permezz ta’ l-immuntar bi prova." Il-punt 8 jinbidel bis-segwenti: "8. KONFORMITÀ TAL-PRODUZZJONI Kull headlamp li jkollu marka ta’ l-approvazzjoni tat-tip tal-KEE ta’ komponent għandu jkun konformi mat-tip approvat u jikkonforma mal-ħtiġiet fotometriċi stipulati fil-punt 6 hawn fuq u fil-punt 3 ta’ l-Anness VII." L-Anness II huwa emendat kif ġej: Żid li ġej mal-punt 1: +++++ TIFF +++++ Wara l-punt hekk emendat, jiżdiedu l-punti l-ġodda 2 u 3 segwenti: "2. Il-filament tal-headlamp b’ raġġ dipped jista’/ma jistax (*) jinxtegħel fl-istess ħin mal-headlamp b’raġġ ewlieni u/jew fanal ieħor reċiprokament inkorporat. 3. Il-fanal jista’ jintuża ma’ (a) bozza(bozoz) bil-filament li għandha/hom vultaġġ nominali ta’ 6.V, 12.V jew 24 V’ (*)" Il-punti 2 sa 16 huma numerati mill-ġdid 4 sa 18. L-Anness V huwa emendat kif ġej: Appendiċi 4,, hi mibdula b'li ġej: " Appendiċi 4 FILAMENT DOPPJU: INTERKAMBJALITÀ +++++ TIFF +++++ Definizzjonijiet IX. Lug ta' posizzjonament għall-pjan ta' referenza 2 X. Lug ta' posizzjonament għall-pjan ta' referenza 1. XI. Filament tad-dawl baxx. XII. Filament tad-dawl ewlieni. XIII. Ilqugħ XIV. Strippa ta' kuntatt ta’ l-earth XV. Strippa ta' kuntatt tad-dawl ewlieni XVI. Strippa ta' kuntatt tad-dawl baxx. XVII. Pjan ta' referenza 1. XVIII. Pjan ta' referenza 2. XIX. Sezzjoni m-m' XX. Sezzjoni n-n' XXI, XXII, Dettalji' " Appendiċi 4.3, Noti, hija emendata kif ġej: Il-punt 9 jinbidel bis-segwenti: "9. L-istrippi ta’ kuntatt (XIV, XV u XVI) għandhom jitqiegħdu fl-ordni indikata hawn fuq u f’pożizzjoni skond il-lugs ta’ posizzjonament jew kif indikat fit-tpinġijiet, jew f’angolu ta’ 180º min dik il-pożizzjoni, b’tolleranza ta’ ± 20º fi kwalunkwe każ." L-Anness VI huwa emendat kif ġej: Il-punt 1.2.1.3 jinbidel bis-segwenti: "1.2.1.3 tpinġija (tliet kopji), f’biżżejjed dettall li tippermetti l-identifikazzjoni tat-tip, li turi ħarsa minnn quddiem tal-fanal, bid-dettalji tal-forma tal-lenti, jekk neċessarju, u fi cross section. It-tpinġija għandha turi l-limiti tal-wiċċ illuminanti u l-pożizzjoni tal-marka ta’ l-approvazzjoni tat-tip tal-KEE ta’ komponent (b’mod partikolari, in-numru ta’ l-approvazzjoni tat-tip ta’ komponent u r-referenza(i) tal-kategorija)." Wara l-punt 2.1.4, jiżdied il-punt ġdid 2.1.5 segwenti: "2.1.5 Fil-każijiet kollha, il-mod ta’ l-operat użat matul il-proċedura tat-test deskritt f’1.1.1.1. ta’ l-Anness VII u l-vultaġġ (i) permess(i) skond 1.1.1.2 ta’ l-Anness VII għandu/hom jiġi/u indikat/i fuq iċ-ċertifikat ta’ l-approvazzjoni tat-tip tal-KEE ta’ komponent. Il-mezz għandu jindika l-marka segwenti fil-post xieraq: - fil-każ ta’ headlamps li huma konformi mad-dispożizzjonijiet ta’ din id-Direttiva u huma ddisinjati b’tali mod li jipprekludu kull dawl simultanju tal-filament ta’ raġġ dipped u l-filament ta’ xi sors ta’ dawl ieħor li fih jista’ jkun reċiprokament inkorporat, stroke (/) wara s-simbolu ta’ raġġ dipped fil-marka ta’ l-approvazzjoni tat-tip ta’ komponent; - fil-każ ta’ headlamps li jikkonformaw mad-dispożizzjonijiet ta’ l-Anness VII ta’ din id-Direttiva iżda biss meta taħt vultaġġ ta’ 6 V jew 12-il V, simbolu li jikkonsisti fil-figura 24 immarkat b’salib ( +++++ TIFF +++++ ) imwaħħal ħdejn is-sokit tal-bozza bil-filament." Il-Parti 4.2, tinqara: "4.2 Din il-marka għandha tikkonsisti f’rettangolu madwar l-ittra "e", segwit bin-numru jew ittri li jiddistingwu l-Istat Membru li ta l-approvazzjoni tat-tip: 1 għall-Ġermanja, 2 għal Franza, 3 għall-Italja, 4 għall-Olanda, 6 għall-Belġju, 9 għal Spanja, 11 għar-Renju Unit, 13 għal-Lussemburgu, 18 għad-Danimarka, 21 għall-Portugall, EL għall-Greċja, IRL għall-Irlanda. Għandha tinkludi wkoll in-numru ta’ l-approvazzjoni tat-tip tal-KEE ta’ komponent li jikkorrispondi man-numru taċ-ċertifikat ta’ l-approvazzjoni tat-tip tal-KEE ta’ komponent maħruġ għat-tip ta’ headlamp jew bozza in kwistjoni, preċedut minn figura jew tnejn li jindikaw in-numru tas-serje assenjat lill-aktar emenda prinċipali teknika riċenti tad-Direttiva tal-Kunsill 76/761/KEE, fid-data ta’ l-għoti ta’ l-approvazzjoni tat-tip tal-KEE ta’ komponent. Għal din id-Direttiva, in-numru tas-serje hu "2" għall-bozoz bil-filament u "01" għall-headlamps. Dak in-numru għandu jitqiegħed fuq ir-rettangolu fil-każ ta’ headlamp u ħdejn ir-rettangolu fil-każ ta’ bozza bil-filament." Wara l-punt 4.3.5, jiżdied il-punt ġdid 4.3.6 segwenti: "4.3.6 Barra minn hekk, l-immarkar għandu jkun konformi mad-dispożizzjonijiet tal-punt 2.1.5. ta’ dan l-Anness." L-Appendiċi huwa emendat kif ġej: Wara l-Figura 8, jiżdiedu l-Figuri l-ġodda li ġejjin 9 u 10 u l-ispjegazzjoni tas-simboli tagħhom: +++++ TIFF +++++ +++++ TIFF +++++ Figura 9Identifikazzjoni ta' headlampli jissodisfa l-ħtiġiet ta' din id-Direttiva, fejn għandhom x'jaqsmu kemm ir-raġġ dipped u kemm ir-raġġ ewlieni, u ddisinjat għat-traffiku fuq in-naħa tal-lemin biss, | Figura 10Identifikazzjoni ta' headlamp li jissodisfa l-ħtiġiet ta' din id-Direttiva, fejn għandu x'jaqsam ir-raġġ dipped biss, u ddisinjat għat-traffiku fuq in-naħa tal-lemin biss, | fejn il-filament b'raġġ dipped ma jistax jinxtegħel fl-istess ħin mal-filament tar-raġġ ewlieni tal-bozza bil-filament R 2 jew mal-filament ta’ kull bozza oħra li magħha jista' jkun reċiprokament inkorporat. | L-Anness il-ġdid VII segwenti jidħol wara l-Anness VI: " L-ANNESS VII TESTIJIET GĦALL-ISTABBILITÀ TAL-PRESTAZZJONI FOTOMETRIKA TAL-HEADLAMPS WAQT LI JIFFUNZJONAW Il-konformità mal-ħtiġiet ta’ dan l-Anness mhix biżżejjed għall-approvazzjoni tal-headlamps li jinkorporaw lenti ta’ materjal tal-plastik. TESTIJIET FUQHEADLAMPSKOMPLETIL adarba l-valuri fotometriċi ġew imkejjla skond id-dispożizzjonijiet ta’ din id-Direttiva, fil-punti Emax għar-raġġ ewlieni u l-punti HV, 50R u B50L għar-raġġ dipped, (jew HV, 50L, B50R għall-headlamps iddisinjati għas-sewqan fuq ix-xellug), għandu jiġi ttestjat kampjun ta’ headlampkomplet għall-istabbiltà tal-prestazzjoni fotometrika waqt li jkun jixgħel. It-terminu m "headlamp komplet" għandha tinftiehem li tfisser il-fanal komplet innifsu li jinkludi dawk il-partijiet u bozoz ta’ madwaru li jistgħu jinfluwenzaw id-dissipazzjoni termali tiegħu. 1. TEST GĦALL-ISTABBILTÀ TAL-PRESTAZZJONI FOTOMETRIKA It-testijiet għandhom jitwettqu f’atmosfera niexfa u wieqfa f’temperatura tal-kamra ta’ 23ºC ± 5ºC, bil-headlampkomplet immuntat fuq bażi li tirrapreżenta l-installazzjoni korretta fuq il-vettura. 1.1 Headlamp nadif Il-fanal ta’ quddiem għandu jopera għal 12-il siegħa kif deskritt f’1.1.1 u eżaminat kif preskritt f’1.1.2. 1.1.1 Il-proċedura tat-test Il-headlamp għandu jkun imħaddem għall-ħin speċifikat sabiex: 1.1.1.1 (a) f’każijiet fejn sors ta’ dawl wieħed biss (raġġ ewlieni jew raġġ dipped) għandu jiġi mogħti l-approvazzjoni tat-tip, il-filament li jikkorrispondi jinxtegħel għall-ħin preskritt [1]; (b) fil-każ ta’ headlamp b’raġġ ewlieni u headlamp b’raġġ dipped reċiprokament inkorporati (bozza b’żewġ filamenti jew żewġ bozoz bil-filament). - jekk l-applikant jiddikjara li l-headlamp għandu jintuża b’filament wieħed mixgħul f’ħin wieħed [2], it-test għandu jitwettaq skond din il-kondizzjoni, u kull sors ta’ dawl speċifikat għandu jinxtegħel [3] għal nofs iż-żmien speċifikat f’1.1; - fil-każijiet l-oħra kollha [4] [5] il-headlamp għandu jkun soġġett għaċ-ċiklu li ġej sakemm il-ħin speċifikat hu milħuq: 15-il minuta, bil-filament ta’ raġġ dipped mixgħul. 5 minuti, bil-filamenti kollha mixgħulin. (ċ) fil-każ ta’ funzjonijiet ta’ dawl raggruppati (sorsi), is-sorsi individwali kollha għandhom jinxtegħlu f’daqqa għall-ħin speċifikat għal sorsi ta’ dawl individwali, (a) filwaqt li jiġi kkunsidrat ukoll l-użu ta’ sorsi ta’ dawl reċiprokament inkorporati; (b) skond l-ispeċifikazzjonijiet tal-manifattur. 1.1.1.2 Vultaġġ tat-Test Il-vultaġġ għandu jiġi aġġustat b’tali mod li jforni wattage 15 % ogħla mill-wattage klassifikat speċifikat fid-Direttiva għal bozoz bil-filament ta’ 6 V jew 12-il V, u 26 % ogħla mill-wattage klassifikat għal bozoz bil-filament ta’ 24V. Il-wattage applikat għandu fil-każijiet kollha jkun konformi mal-valur li jikkorrispondi ta’ bozza bil-filament ta’ vultaġġ klassifikat ta’ 12-il V ħlief fejn l-applikant jispeċifika li l-headlamp jista’ jintuża b’vultaġġ differenti. F’dan il-każ ta’ l-aħħar, it-test għandu jitwettaq bl-użu ta’ bozza bil-filament bl-ogħla wattage li jista’ jintuża. 1.1.2 Riżultati tat-test 1.1.2.1 Spezzjoni viżwali Ladarba l-headlamp jkun ġie stabilizzat għat-temperatura tal-kamra, il-lenti tal-headlamp u l-lenti esterna, jekk ikollu, għandhom jitnaddfu b’biċċa nadifa, niedja tal-qoton. Għandu mbagħad jiġi spezzjonat viżwalment; ebda tagħwiġ, deformazzjoni, tixqiq jew bdil fil-kulur jew tal-lenti tal-headlamp jew tal-lenti esterna, jekk ikollu, m’għandha tiġi nnutata. 1.1.2.2 Test fotometriku Sabiex ikunu konformi mal-ħtiġiet ta’ din id-Direttiva, il-valuri fotometriċi għandhom jiġu vverifikati fil-punti li ġejjin: Raġġ dipped: 50R, 50L u HV għall-headlamps magħmula jew aġġustati għat-traffiku fuq in-naħa tal-lemin; 50L,B 50R u HV għall-headlamps magħmula jew aġġustati għat-traffiku fuq in-naħa tax-xellug; Raġġ ewlieni: Il-Punt ta’ Emax Jista’ jsir aġġustament ieħor sabiex jippermetti xi deformazzjoni tal-bażi tal-headlampminħabba s-sħana (għall-issettjar tal-cut-off line, ara sezzjoni 2). Hija permessa diskrepanza ta’ 10 %, inklużi t-tolleranzi tal-proċedura ta’ miżura fotometrika, bejn il-karatteristiċi fotometriċi u l-valuri mkejjla qabel it-test. 1.2 Headlampmaħmuġ Wara li jiġi ttestjat kif imsemmi f’1.1 fuq, il-headlamp għandu jiġi ppreparat kif preskritt f’1.2.1 imbagħad jinxtegħel għal siegħa kif deskritt f’1.1.1 u eżaminat kif preskritt f’1.1.2. 1.2.1 Preparazzjoni tal-headlamp 1.2.1.1 Taħlita tat-test It-taħlita ta’ l-ilma u aġent ta’ tniġġis li għandu jiġi applikat fuq il-headlamp għandha tkun komposta minn disa’ partijiet (skond il-piż) ta’ ramel tas-silika b’daqs tal-granula ta’ bejn 0 u 100μm, parti waħda (skond il-piż) ta’ charcoal veġetali tat-trab b’daqs tal-granula ta’ bejn 0 u 100μm, 0,2 ta’ parti (skond il-piż ta’ NaCMC u kwantità xierqa ta’ ilma ddistillat, li l-konduttività tiegħu hi aktar baxxa minn 1 mS/m. It-taħlita m’għandhiex tkun ilha iktar minn 14-il jum. 1.2.1.2 L-Applikazzjoni tat-taħlita tat-test fuq il-headlamp. It-taħlita tat-test għandha tiġi applikata b’mod uniformi fuq il-wiċċ sħiħ tal- headlamp li jagħti d-dawl u mbagħad għandha titħalla tinxef. Din il-proċedura għandha tiġi rripetuta sakemm il-valur ta’ l-illuminazzjoni jaqa’ għal bejn 15 u 20 % tal-valuri mkejjla għal kull wieħed mill-punti li ġejjin fil-kondizzjonijiet deskritti f’dan l-Anness. Il-Punt ta’ Emax fid-distribuzzjoni fotometrika tad-dawl ewlieni għal headlamp ta’ raġġ ewlieni/raġġ dipped; Il-Punt ta’ Emax fid-distribuzzjoni fotometrika tad-dawl ewlieni għal headlamp ta’ raġġ dipped biss, 50 R u 50 V [6] għal headlamp b’ raġġ dipped biss, magħmul jew aġġustat għat-traffiku fuq in-naħa tal-lemin; 50 L u 50 V [7] għal headlamp b’ raġġ dipped biss, magħmul jew aġġustat għat-traffiku fuq in-naħa tax-xellug. 1.2.1.3 Tagħmir tal-kejl It-tagħmir tal-kejl għandu jkun ekwivalenti għal dak użat matul testijiet ta’ l-approvazzjoni tat-tip ta’ komponenti tal- headlamp. Għandha tintuża bozza bil-filament standard (ta’ referenza) għall-verifiki fotometriċi. 2. TEST GĦAL BDIL FIL-POŻIZZJONI WIEQFA TAL-CUT-OFF LINE TAĦT L-INFLUWENZA TAS-SĦANA It-test jikkonsisti fil-verifika li x-xaqliba wieqfa taħt l-influwenza tas-sħana tal-cut-off line ta’ headlamp b’ raġġ dipped jixgħel ma taqbiżx valur speċifikat. Wara li jkun ġie ttestjat skond it-taqsima 1, il- headlamp għandu jiġi soġġett għat-test deskritt f’2.1, mingħajr ma jitneħħa jew jiġi aġġustat mill-ġdid skond l-immuntar tat-test. 2.1 Test It-test għandu jitwettaq f’atmosfera niexfa u wieqfa f’temperatura tal-kamra ta’ 23ºC ± 5ºC. Bl-użu ta’bozza bil-filament ta’ produzzjoni bil-massa li tkun ilha mill-inqas siegħa, il- headlamp għandu jinxtegħel fuq raġġ dipped mingħajr ma jiġi żmuntat minn jew aġġustat mill-ġdid skond it-tqegħid tat-test tiegħu. (Għall-iskop ta’ dan it-test, il-vultaġġ għandu jiġi aġġustat kif speċifikat f’1.1.1.2. Il-pożizzjoni tal-parti orizzontali tal-cut-off line (bejn vv u l-linja wieqfa li tgħaddi mill-punt B 50 L għat-traffiku fuq in-naħa tal-lemin jew B 50 R għat-traffiku fuq in-naħa tax-xellug) għandha tiġi vverifikata 3 minuti (r3) u 60 minuta (r60) rispettivament wara t-tħaddim. Il-kejl tal-bdil fil-pożizzjoni tal-cut-off line kif deskritta hawn fuq għandha titwettaq bi kwalunkwe metodu li jwassal għal eżattezza aċċettabbli u riżultati li jistgħu jiġu riprodotti mill-ġdid. 2.2. Riżultati tat-test 2.2.1. Ir-riżultat espress f’milliradians (mrad) għandu jiġi meqjus aċċettabbli għal headlamp ir- raġġ dipped biss fejn il-valur assolut Δ r = Δ rI = [r3 - r60] . 2.2.2. 1,0 mrad < Δ r ≤ 1,5 mrad , għandu jiġi ttestjat headlamp ieħor kif deskritt f’2.1 wara li jiġi soġġett tliet darbiet wara xulxin għaċ-ċiklu deskritt hawn taħt, sabiex tiġi stabilizzata l-pożizzjoni tal-partijiet mekkaniċi tal- headlamp fuq ir-rappreżentant bażi ta’ l-installazzjoni korretta fuq il-vettura: - tħaddim tal- headlamp fuq raġġ dipped għal siegħa (il-vultaġġ aġġustat kif speċifikat f’1.1.1.2), - perjodu ta’ mistrieħ ta’ siegħa. It-tip tal- headlamp għandu jiġi meqjus aċċettabbli jekk il-valur medju tal-valuri assoluti Δ rI imkejjla fuq l-ewwel kampjun u Δ rII fuq it-tieni kampjun ma jkunx ta’ aktar minn 1,0 mrad Δ r + Δ r ≤ 1,0 mrad 3. KONFORMITÀ TAL-PRODUZZJONI Wieħed mill- headlamps meħuda bħala kampjun għandu jiġi ttestjat skond il-proċedura deskritta f’2.1 wara li jiġi soġġett tliet darbiet wara xulxin għaċ-ċiklu deskritt f’2.2.2. Il- headlamp għandu jkun meqjus aċċettabbli jekk Δ r ma jaqbiżx 1,5 mrad. Jekk dak il-valur ikun agħar minn 1,5 mrad, iżda mhux iktar minn 2,0 mrad, għandu jiġi soġġett għat-test headlamp ieħor, li warajh il-medja tal-valuri assoluti mniżżla fuq iż-żewġ kampjuni m’għandhiex taqbeż 1,5 mrad. " [1] Meta l-fanal ta’ quddiem ittestjat ikun miġbur jew reċiprokament inkorporat mal-fanali tal-pożizzjoni (tal-ġenb), dawn ta’ l-aħħar għandhom jinxtegħlu għad-durata tat-test. Jekk il-fanal jinkludi fanal indicator tad-direzzjoni, dan ta’ l-aħħar għandu jinxtegħel bit-teptip bi proporzjon ta’ ħin mixgħul/mitfi ta’ wieħed għal wieħed. [2] Fil-każ li żewġ filamenti jew aktar jinxtegħlu f’daqqa meta jintuża t-teptip tal-fanal ta’ quddiem, dan m’għandux jiġi kkunsidrat bħala użu normali tal-filamenti. [3] Meta l-fanal ta’ quddiem ittestjat ikun miġbur jew reċiprokament inkorporat mal-fanali tal-pożizzjoni (tal-ġenb), dawn ta’ l-aħħar għandhom jinxtegħlu għad-durata tat-test. Jekk il-fanal jinkludi fanal indicator tad-direzzjoni, dan ta’ l-aħħar għandu jinxtegħel bit-teptip bi proporzjon ta’ ħin mixgħul/mitfi ta’ wieħed għal wieħed. [4] Meta l-fanal ta’ quddiem ittestjat ikun miġbur jew reċiprokament inkorporat mal-fanali tal-pożizzjoni (tal-ġenb), dawn ta’ l-aħħar għandhom jinxtegħlu għad-durata tat-test. Jekk il-fanal jinkludi fanal indicator tad-direzzjoni, dan ta’ l-aħħar għandu jinxtegħel bit-teptip bi proporzjon ta’ ħin mixgħul/mitfi ta’ wieħed għal wieħed. [5] Fil-każ li żewġ filamenti jew aktar jinxtegħlu f’daqqa meta jintuża t-teptip tal-fanal ta’ quddiem, dan m’għandux jiġi kkunsidrat bħala użu normali tal-filamenti. [6] 50 V jinsab 375 mm taħt H fuq il-linja wieqfa V-V fejn l-iscreen hu f’distanza ta’ 25m. [7] 50 V jinsab 375 mm taħt H fuq il-linja wieqfa V-V fejn l-iscreen hu f’distanza ta’ 25m. --------------------------------------------------